Mai este doar o lună până la debutul României la Euro 2024, competiție la care naționala „tricoloră” revine după o absență de 8 ani, iar selecționerul Edi Iordănescu se pregătește să anunțe jucătorii cu care va aborda turneul final. Vineri e așteptat să fie făcute publice numele stranierilor flați în vizor.
Play-off-ul se încheie duminică seara cu derby-ul Rapid – FCSB, iar întrebarea care se pune este dacă noua campioană din SuperLiga va folosi vedetele susceptibile să fie convocate de Edi Iordănescu pentru Euro 2024, care va începe pe 14 iunie.
„Haideți să vă dau o informație importanță, dacă vorbim de Florinel Coman, Olaru, Târnovanu sau Șut, jucători care ar fi pe lista lui Edi Iordănescu pentru convocare. Chiar și Chiricheș e pe acea listă, din ce știu eu.
Toți acești jucători s-au antrenat normal în această săptămână la FCSB. Nu s-a luat o decizie încă dacă ei vor juca sau nu în Giuletși. Pe de o parte, este vorba de orgoliul fanilor pentru acest meci, deși ei spun că nu mai contează ce se va întâmpla.
Dar, la fel de adevărat, este vorba și despre ultimul meci înainte de convocările pentru Euro și cei de la FCSB ar vrea să evite orice risc, apropos de o eventuală accidentare sau orice altceva. Dar toți s-au antrenat normal, iar o decizie se va lua vineri după-amiaza sau cel mai târziu sâmbătă dimineață, dacă ei vor juca. Dacă vor fi în lot, vor juca. Nu există să meargă în Giulești și să rămână pe banca de rezerve”, a anunțat Cristi Coste la FANATIK SUPERLIGA, emisiune transmisă LIVE în fiecare luni, marți și vineri de la ora 10:30 numai pe site-ul FANATIK.RO
„Și tot vorbind de lot, astăzi este așteptat ca Edi Iordănescu să anunțe lista preliminară de stranieri. Lumea spune că pentru Euro 2024, dar mai mult pentru aceste două amicale pe care le avem acasă, pe 4 și pe 7 iunie, cu Bulgaria și cu Liechtenstein.
Dar este o altfel de listă preliminară, în sensul că nu este o listă lărgită de 10-15 jucători, sau 20 cum era inițial, din care vor rămâne jumătate.Va fi o listă din care se va renunța la maximum unul sau doi jucători. Deci în mare parte, această listă va fi 99% a stranierilor care vor merge la Euro.
Jucătorii din întrecerea internă încă nu au fost anunțați, pentru că se așteaptă și ultima etapă din play-off. Dilema e la jucătorii din țară… Nu e vorba de Mitriță.
E vorba de Screciu… Dacă el va fi 100% ok și va juca în acel baraj al Craiovei care se preconizează, plus cele două amicale care urmează, ar putea fi suficiente ca Screciu să prindă lotul.
Deci astăzi va fi anunțată lista preliminară de stranieri, iar săptămâna viitoare, pe la joi-vineri va fi anunțată și lista cu jucătorii din SuperLiga. Vă reamintesc, lista de SuperLiga cu lista de stranieri va fi undeva la 30 de nume ca mărime”, a mai anunțat moderatorul FANATIK SUPERLIGA.